KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2024. november 27-i ülésére)


[bookmark: _Hlk182839658]TÁRGY: A TENISZPÁLYA TERÜLETÉNEK HASZNÁLATBA ADÁSA TÁRGYÁBAN KÖTÖTT INGATLANHASZNÁLATI SZERZŐDÉS MÓDOSÍTÁSA


Kiskőrös Város Képviselő-testülete a 91/2020. sz. határozatával a Kiskőrösi Tenisz Klub (a továbbiakban: Teniszklub) részére ingyenesen használatba adta az Önkormányzat korlátozottan forgalomképes vagyonát képező Kiskőrös 96/8 hrsz-ú szabadidőpark és teniszpálya rendeltetésű ingatlan területéből 3836 m2 területrészt, meghatározott 20 éves időtartamra 2020. október 01. napjától 2040. szeptember 30. napjáig terjedő időszakra

Felek az ingatlan meghatározott területrészének használatba adására kötött szerződést a 66/2021. (VI. 07.) számú polgármesteri Polgármesteri határozattal szerződéssel módosították, melyben a jövőbeni fejlesztésekre vonatkozó együttműködési feltételeket szabályozták.

Az önkormányzat saját forrásból a használatba adott területrészen egy 2 játékteres kültéri teniszpályát építtetett, ezzel kialakítva egy 2 játékteres és egy 3 játékteres kültéri teniszpályát. A megnövekedett pályák száma és a lakosság részéről növekedő teniszpálya használatának igénye szükségessé tette a jelenleg hatályos ingatlanhasználati szerződés felülvizsgálatát, módosítását. 
A módosítás szabályozza a pályahasználatok rendjét, rendelkezik térfigyelő kamera elhelyezéséről, a terület és a felépítmények üzemeltetéséről.

Fentiek figyelembevételével javaslom, hogy a Képviselő-testület a határozat-tervezete és annak melléklete szerint hozza meg döntését.

Kiskőrös, 2024. november 25.
	Domonyi László sk.
	polgármester



HATÁROZAT


a Képviselő-testület
1. egyetért azzal, hogy Kiskőrös Város Önkormányzata a kizárólagos tulajdonát és korlátozottan forgalomképes törzsvagyonát képező Kiskőrös belterületi 96/8 hrsz-ú, összesen 4 ha 0834 m2 nagyságú kivett szabadidőpark és teniszpálya rendeltetésű ingatlan területéből 3836 m2 térmértékű teniszpálya rendeltetésű ingatlanrészen a fejlesztésre tekintettel szabályozza a teniszpályák használati rendjét.
1. felhatalmazza a polgármestert a határozat-tervezet mellékletét képező ingatlanhasználati szerződés II. számú módosításának az aláírására.

Felelős:	polgármester
Határidő: 	azonnal


